Eredetvédett lehet a Rooibos tea
A Rooibos (a.m. vörös bokor) csak Dél-Afrika bizonyos területein terem meg. Mióta fény derült egészségmegóvó tulajdonságaira, egyre nagyobb a kereslet iránta, hamisítani is kezdték.
Mivel az elmúlt években számos komoly tanulmány látott napvilágot a koffeinmentes növény egészségvédõ hatásáról, magas antioxidáns tartalmáról, elképesztõen megnõtt iránta a kereslet. A rooibos forgalmazása évi huszonhárom milliárd dolláros üzletté vált, amit többen igyekeznek kihasználni, és visszaélni a rooibos névvel, pontosabban a névhasználatot szabályozó jogi háttér teljes hiányával. A teanövénybõl élõ farmerek most azt szeretnék elérni, hogy nyilvánítsák eredet védetté a rooibost, és a használatát csak azokban az esetekben engedélyezzék, ahol a növények bizonyíthatóan egy jól behatárolt területrõl származnak. "Jelenleg a törvény nem teszi lehetõvé, hogy a rooibos szót csak olyan növényekre használják, ami a bokor eredeti élõhelyén nõtt, pedig fontos lenne. Ahogy például franciországban is csak bizonyos helyek használhatják például a Champagne kifejezést." - Mondta Willem Engelbrecht, akinek a családja négy generáció óta foglalkozik rooibos termesztésel és feldolgozással.
tea rooibos